**Sak 19/14 Budsjett 2015 – Kontroll og tilsyn**

**Saksdokumenter**

Styrets vedtak i budsjett 2015 for Kontrollutvalgan IS, vedtatt 4. september 2014.

**Saksopplysninger**

I følge forskrift om kontrollutvalg, § 18, Budsjettbehandlingen, skal kontrollutvalget lage forslag til budsjett for hele kontroll- og tilsynsarbeidet i kommunen. Dette vil si budsjett for kontrollutvalgets egen virksomhet, for sekretærfunksjonen, selskapskontrollen og revisjonen.

*“Kontrollutvalget utarbeider forslag til budsjett for kontroll- og tilsynsarbeidet i kommunen eller fylkeskommunen. Kontrollutvalgets forslag til budsjettramme for kontroll- og revisjonsarbeidet skal følge formannskapets/fylkesutvalgets innstilling til kommunestyret eller fylkestinget. Der kommunen eller fylkeskommunen har egen revisjon avgir revisjonen innstilling til kontrollutvalget om budsjett for revisjonen.”*

**Kontrollutvalgets egen virksomhet**

Denne virksomheten planlegges som tidligere, med godtgjørelser, abonnementer, møteutgifter og kurs. Det er ikke lagt opp til noen endringer i forhold til kontrollutvalgets virksomhet i 2015. Godtgjørelsen vil kunne bli endret, som følge av eventuelle endringer i kommunens satser for godtgjøring til folkevalgte.

Budsjettforslaget er utarbeidet med utgangspunkt i at utvalget består av 5 medlemmer og skal avholde 4 møter.

**Sekretærfunksjonen**

Styret i samarbeidet har vedtatt en ramme for virksomheten og kostnadsfordelingen for 2015 i møte 4. september 2014, sak nr. 10/14. Sekretariatets totale budsjett har en ramme på

kr. 1.656.000 inkl. husleie og kontormateriell kr. 50.000 som dekkes av fylkeskommunen.

Styret har i møte 7. september 2011 sak 10/11 vedtatt en justering kostnadsfordeling. Denne justeringen hadde som mål at alle deltakerne skal dekke en lik andel av sekretariatets kostnader fra og med 2014. Kommunens andel blir dermed kr. 160.600.

Samarbeidet disponerer 2 årsverk. Fylkeskommunen, som vertskommune, er ansvarlig for kontorlokaler, kontorutstyr mv.

**Selskapskontroll**

Det er kommuneloven som hjemler selskapskontrollen (§§ 77 nr.5 og 80). *Eierskapskontrollen* er en del av selskapskontrollen og er obligatorisk, mens den øvrige selskapskontrollen (bl.a. forvaltningsrevisjon i selskaper) er en “kan –oppgave.” Selskapskontrollen skal baseres på en plan som kontrollutvalget skal utarbeide. Kontrollutvalget står fritt med hensyn til hvem som skal utføre selskapskontrollen. Eventuell forvaltningsrevisjon i selskaper må utføres av revisjonen.

Vi gjør oppmerksom på at dersom selskapskontrollen skal utføres av revisjonen, vil kostnadene til dette komme i tillegg til det vedtatte beløp for kjøp av revisjonstjenester. Det vedtatte beløp omfatter kun regnskapsrevisjon og forvaltningsrevisjon.

**Revisjonen**

Revisjonen har, fra og med 2014, gått over til en kostnadsfordeling etter medgått tidsforbruk. Timepris er satt til kr. 890,-.

Representantskapet i Finnmark kommunerevisjon IKS har ikke behandlet budsjett for 2015 ennå Revisjonen hadde en ramme på kr. 7.026.465 fordeling på kommunene og fylkeskommunen i 2014. Berlevåg kommunes andel for 2014 var kr. 479.925, som inneholdt 369 timer regnskapsrevisjon og 170 timer forvaltningsrevisjon.

**Totalt budsjett for 2014:**

Det samlede forslaget er som følger:

|  |  |  |  |
| --- | --- | --- | --- |
|  | Poster | Budsjett 2014 | Budsjett 2015 |
| **Kontrollutvalget** | Fast godtgjørelse leder | 0 | 0 |
|  | Møtegodtgjørelse | 2 400 | 2 400[[1]](#footnote-2) |
|  | Reiseutgifter/kjøregodt[[2]](#footnote-3). | 25 000 | 30 000 |
|  | Tapt arbeidsfortjeneste | 1 500 | 2 000 |
|  | Abonn./medlemskap[[3]](#footnote-4) | 2 500 | 1 500 |
|  | Møteutgifter(kaffe m.v.) | 1 000 | 1 000 |
|  | Kurs/konferanseavgifter[[4]](#footnote-5) | 25 000 | 25 000 |
| **Sum KU`s drift** |  | **57 400** | **61 900** |
|  |  |  |  |
| **Sekretariat** | Kjøp av tjenester til IS | 152 808 | 160 600 |
| **Revisjonen** | Kjøp av tjenester til IKS |  |  |
| **Totalt** |  | **690 133** |  |

**Forslag til vedtak:**

1. Det foreslåtte budsjett for kontroll og tilsynsordningen for Berlevåg kommune vedtas og oversendes kommunen som kontrollutvalgets forslag for 2015.
2. Forslaget følger formannskapets innstilling til kommunestyret vedrørende budsjettet for Berlevåg kommune 2015.
3. Særutskrift av kommunestyrets behandling, med spesifisering av bevilgede beløp for kontroll og tilsynsarbeidet sendes kontrollutvalget, Finnmark kommunerevisjon IKS og Kontrollutvalgan IS.

**Kontrollutvalgets behandling:**

1. beregner kr. 120,- pr. møte 5 deltakere og 4 møter [↑](#footnote-ref-2)
2. Reiseutgifter møter, kurs og konferanser [↑](#footnote-ref-3)
3. Medlemskontingent FKT+ obligatorisk abonnement kommunerevisoren. Medlemskap NKRF er gratis for pensjonister [↑](#footnote-ref-4)
4. Sekretariatets konferanse/NKRF og FKT`s årlige konferanser [↑](#footnote-ref-5)